
26-TA-1048: Noteikumu projekts (Grozījumi)
Grozījumi Ministru kabineta 2023. gada 5. decembra noteikumos Nr. 723 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa  "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.6. pasākuma "Nodarbinātības valsts aģentūras veiktspējas stiprināšana un pakalpojumu modernizēšana" īstenošanas noteikumi"

	1.
	Anotācija (ex-ante)
6.4. Cita informācija
	Priekšlikums
Lūdzam pārskatīt anotācijas 6.4. sadaļā sniegto informāciju, ņemot vērā, ka tā attiecas uz 4.3.3.2. pasākuma "Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana" īstenošanas nosacījumiem, nevis uz šo noteikumu projektu par 4.3.3.6. pasākuma "Nodarbinātības valsts aģentūras veiktspējas stiprināšana un pakalpojumu modernizēšana" īstenošanas nosacījumiem.
Piedāvātā redakcija
-
	Ance Rudzīte (FM)

	2.
	Noteikumu konsolidētā versija
13.5. īstermiņa darba tirgus prognozēšanas sistēmas un prognožu atspoguļošanas platformas pilnveide un prognožu veikšana;
	Priekšlikums
Ievērojot, ka noteikumu grozījumu projekts paredz svītrot daļu no 13.5. apakšpunktā noteiktajām atbalstāmajām darbībām, lūdzam izvērtēt šo darbību atbilstību Eiropas Savienības kohēzijas politikas programmas 2021.-2027. gadam (turpmāk – Programma) nosacījumiem, tai skaitā konkrētā specifiskā atbalsta mērķa mērķim un Programmas grozījumiem, kas tiek apstiprināti vai izskatīti paralēli šim noteikumu grozījumu projektam. Vēršam uzmanību, ka Programmā kā atbalstāmās darbības ir paredzēti aktīvās darba tirgus politikas (ADTP) pasākumu monitoringa un ietekmes novērtējumi.
Vienlaikus, ja tiek paredzēta daļas no 13.5. apakšpunktā noteiktajām atbalstāmajām darbībām svītrošana, anotācijā nepieciešams sniegt izvērtējumu par ierosināto grozījumu ietekmi uz specifiskā atbalsta mērķa un noteikto rādītāju sasniegšanu, kā arī, ja nepieciešams, noteikumu grozījumu projektā paredzēt atbilstošus pārejas nosacījumus.
Piedāvātā redakcija
-
	Elīna Zariņa (FM)

	3.
	Noteikumu konsolidētā versija
15.1. finansējuma saņēmēja projekta vadības un projekta īstenošanas personāla izmaksas (turpmāk – personāla izmaksas), piemērojot vienoto likmi 20 procentu apmērā no šo noteikumu 14.1. apakšpunktā minētajām pārējām tiešajām attiecināmajām izmaksām, kas nav personāla izmaksas. Minētās personāla izmaksas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 55. panta 1. punktu projektā plāno kā vienu izmaksu pozīciju;
	Priekšlikums
Ņemot vērā, ka vienotās likmes aprēķinā dati ir mainījušies, lūdzam atsūtīt Eiropas Savienības fondu vadošajai iestādei precizēto aprēķinu failu.
Piedāvātā redakcija
-
	Ance Rudzīte (FM)



